**Totálny futbal** (holandsky: *totaalvoetbal*) je taktický systém vo futbale, v ktorom môže ktorýkoľvek hráč v poli prevziať úlohu ktoréhokoľvek iného hráča v tíme. Hoci holandskému klubu Ajax a holandskej futbalovej reprezentácií sa vo všeobecnosti pripisujú zásluhy za vytvorenie tohto systému v 70. rokoch, existovali aj iné kluby, ktoré hrali podobným štýlom už predtým, ako napríklad:

* Rakúska futbalová reprezentácia začiatkom 30. rokov 20. storočia
* Anglický klub Sunderland AFC v polovici 30. rokov 20. storočia
* Argentínsky tím River Plate v 40. rokoch 20. storočia
* Talianský tím FC Turín v 40. rokoch 20. storočia
* Zlatá generácia maďarskej futbalovej reprezentácie v 50. rokoch 20. storočia
* Anglický tím Burnley koncom 50. a začiatkom 60. rokov 20. storočia
* Brazílsky Santos FC v polovici 60. rokov 20. storočia

História
--------

### Začiatky a pôvod

 Zlatý tím (Mighty Magyars) v roku 1953
Prvé základy podobného štýlu ako je Totálny futbal položil kontinentálny priekopník Jimmy Hogan, rodák z Burnley. V spolupráci s rakúskym trénerom a jeho priateľom Hugom Meislom sa začiatkom tridsiatych rokov minulého storočia Meislovo rakúske národné futbalové mužstvo stalo pravdepodobne prvým tímom, ktorý hral Totálny futbal. Hoganov vplyv presiahol rakúske hranice, keďže o dvadsať rokov neskôr hrala podobný štýl futbalu maďarská reprezentácia pod vedením trénera Gusztáva Sebesa. Vtedajší prezident Maďarského futbalového zväzu Sandor Barcs povedal: "Jimmy Hogan nás naučil všetko, čo vieme o futbale."

 *La Máquina*, prezývka argentínskeho tímu River Plate v 40. rokoch minulého storočia
Ďalším tímom, ktorý hral podobným štýlom ako Rakúšania, bol Torino FC v 40. rokoch 20. storočia. V rokoch 1941 až 1947 vytvoril argentínsky klub River Plate pozoruhodný tím známy ako „La Máquina" (Stroj), ktorého slávny front tvorený Carlosom Muñozom, José Manuelom Morenom, Adolfom Pedernerom, Ángelom Labrunom a Félixom Loustauom zdokonalil štýl „falošnej deviatky" a neustále striedanie útočných pozícií. "La Máquina" získala niekoľko argentínskych a medzinárodných titulov.

V 40. rokoch 20. storočia zaviedol anglický manažér Jack Reynolds štýl Totálneho futbalu v amsterdamskom Ajaxe, čo viedlo holandský klub k zvýšeniu konkurencieschopnosti a po prvýkrát k víťazstvu trofejí. Ďalším priekopníkom bol Vic Buckingham, tréner West Bromwich Albion, Ajax a Barcelona v 50. a 60. rokoch, keďže jeho filozofiu neskôr ďalej rozvinuli Rinus Michels a Johan Cruyff, hráč, ktorého Buckingham uviedol do prvého tímu Ajaxu.

Princíp fungovania Totálneho futbalu
------------------------------------

V Totálnom futbale je hráč, ktorý sa presunie zo svojej pozície, nahradený iným hráčom z jeho tímu, čím sa zachová zamýšľaná organizačná štruktúra tímu. V tomto premenlivom systéme nie je žiadny hráč v poli fixovaný vo vopred určenej úlohe. Každý hráč môže hrať postupne ako útočník, stredopoliar a obranca. Jediný hráč, ktorý logicky musí zostať na určenej pozícii, je brankár.

Taktický úspech Totálneho futbalu závisí vo veľkej miere od prispôsobivosti každého futbalistu v tíme, najmä od schopnosti rýchlo meniť pozície v závislosti od situácie na ihrisku. Teória vyžaduje, aby sa hráči cítili pohodlne na viacerých pozíciách, preto si vyžaduje inteligentných a technicky rôznorodých hráčov.

Počas 70. rokov hral Ajax najdominantnejší futbal v histórii a dosiahol perfektný domáci rekord (46–0–0) počas dvoch celých sezón (1971/72 a 1972/73) a iba jednu prehru v celej sezóne 1971–72. V sezóne 1972 oslavoval zisk štyroch pohárov (holandská liga, KNVB pohár, Európsky pohár a Interkontinentálny pohár).

Moderná doba
------------

Stavajúc ďalej na základoch Totálneho futbalu, nový taktický systém vyvinutý v FC Barcelona (najmä pod vedením manažéra Josepa Guardiolu) a španielskom národnom tíme koncom 21. storočia a začiatkom 2010. Toto sa stalo známym ako *Juego de Posición* alebo Tiki-taka.

Referencie
----------

1. 1 2 3   How total football inventor was lost to Hungary. *The Guardian*, 22 November 2003. Dostupné online [cit. 2020-05-17]. ISSN 0261-3077.
2. ↑   *BBC SPORT | Euro 2008 blog* [online]. www.bbc.co.uk, [cit. 2023-06-27]. Dostupné online.
3. ↑   Jimmy Hogan: The Englishman who inspired the Magical Magyars. *BBC Sport*, 24 November 2013. Dostupné online [cit. 2020-05-17].
4. ↑   *Great Calcio Sides: Il Grande Torino* [online]. Forza Italian Football, 2015-05-04, [cit. 2023-06-23]. Dostupné online. (po anglicky)
5. ↑  WILSON, Jonathan. *What if River Plate's La Máquina, Il Grande Torino had played one another?* [online]. Sports Illustrated, 2015-04-27, [cit. 2023-06-23]. Dostupné online. (po anglicky)
6. ↑  WILSON, Jonathan. The Question: Why are teams so tentative about false nines?. *The Guardian*, 2009-10-27. Dostupné online [cit. 2023-06-23]. ISSN 0261-3077. (po anglicky)
7. ↑   [s.l.] : [s.n.]. ISBN 9781781318225.
8. ↑  TOWNSEND, Jon. *Rinus Michels and the Total Football rebellion* [online]. 2016-01-28, [cit. 2023-06-27]. Dostupné online. (po anglicky)
9. ↑   *Eredivisie 1971/1972 Table, Results, Stats and Fixtures* [online]. FootballCritic, [cit. 2023-06-23]. Dostupné online. (po anglicky)
10. ↑   *Eredivisie 1972/1973 Table, Results, Stats and Fixtures* [online]. FootballCritic, [cit. 2023-06-23]. Dostupné online. (po anglicky)
11. ↑  MARTÍNEZ, Roberto. *World Cup final: Johan Cruyff sowed seeds for revolution in Spain's fortunes* [online]. 11 July 2010, [cit. 2010-07-13]. Dostupné online.

Zdroj
-----

*Tento článok je čiastočný alebo úplný preklad článku Total Football na anglickej Wikipédii.*


|  |  |
| --- | --- |
| Portal | Futbalový portál |